ส่วนที่ 1

ข้อมูลสรุป (Executive Summary)

ข้อมูลสรุป (Executive Summary)

บริษัท สมิติเวช จำกัด (มหาชน) ก่อตั้งเมื่อปี 2519 มีทุนจดทะเบียนและทุนชำระแล้ว 1,000
ล้านบาท ดำเนินธุรกิจโรงพยาบาลเอกชนมีชื่อเสียงมานานกว่า 29 ปี ประกอบด้วย
โรงพยาบาลสมิติเวช สุขุมวิท และโรงพยาบาล
สมิติเวช ศรีนครินทร์ และคลินิกอีก 2 แห่ง ได้แก่ สมิติเวชสุวรรณภูมิ คลินิกเวชกรรม
และสมิติเวชรัตนาธิเบศร์ คลินิกเวชกรรม

โรงพยาบาลสมิติเวช เริ่มเปิดให้บริการเมื่อวันที่ 4 มิถุนายน 2522
ให้บริการรักษาพยาบาลผู้ป่วยนอก และผู้ป่วยในขนาด 275 เตียง
โดยแพทย์และบุคลากรผู้เชี่ยวชาญในสาขาต่างๆ ในระดับตติยภูมิ (Tertiary Care)
อย่างครบวงจร ตลอด 24 ชั่วโมง
พร้อมด้วยอุปกรณ์การแพทย์ที่ทันสมัยและสถานที่ซึ่งปรับปรุงใหม่เพื่ออำนวยความสะดวกแก่ผู้ใช้บริการ
ต่อมาบริษัทฯ ได้เปิดโรงพยาบาลสาขาที่ 2 และโรงพยาบาลสมิติเวชแห่งแรก
จึงได้เปลี่ยนชื่อเป็นโรงพยาบาล
สมิติเวช สุขุมวิท

โรงพยาบาลสมิติเวช ศรีนครินทร์ เปิดให้บริการเมื่อ 28 มิถุนายน 2540
ให้บริการรักษาพยาบาลผู้ป่วยนอกและผู้ป่วยในขนาด 400 เตียง ตลอด 24 ชั่วโมง
ด้วยแพทย์ผู้เชี่ยวชาญในสาขาต่างๆ ต่อมาบริษัทฯ ได้ปรับหรือ Re-Focus
แผนการดำเนินงานของโรงพยาบาลสมิติเวช ศรีนครินทร์ใหม่
โดยขยายการบริการสำหรับผู้ป่วยเด็กอย่างครบวงจรในระดับตติยภูมิ (Tertiary Care)
และเพื่อเป็นศูนย์ส่งเสริมสุขภาพและพัฒนาเด็กแรกเกิดจนถึงเติบใหญ่ ภายใต้หลักการว่า
“โรงพยาบาลของเด็กๆ และครอบครัว” อีกด้วย

บริษัทฯ ได้ขยายกิจการอย่างต่อเนื่อง โดยเปิดสาขาใหม่อีก 2 แห่ง
เพื่อให้บริการรักษาพยาบาลแบบไม่รับ
ผู้ป่วยไว้ค้างคืน หรือการบริการผู้ป่วยนอก ได้แก่ สมิติเวชสุวรรณภูมิ คลินิกเวชกรรม ตั้งอยู่ที่ชั้น 3
อาคารผู้โดยสาร สนามบินสุวรรณภูมิ และสมิติเวชรัตนาธิเบศร์ คลินิกเวชกรรม
ตั้งอยู่ที่บริเวณศูนย์การค้าเซ็นทรัลรัตนาธิเบศร์ นนทบุรี

บนเส้นทางแห่งการดูแลสุขภาพนับแต่วันก่อตั้งจนถึงปัจจุบัน บริษัทฯ ยังคงยึดมั่นในการดูแลสุขภาพด้วย
คุณภาพและความใส่ใจมาตลอด ในปี 2542 โรงพยาบาลสมิติเวช สุขุมวิท
เป็นโรงพยาบาลแห่งแรกในประเทศที่ได้ผ่านการรับรองเป็น “โรงพยาบาลสายสัมพันธ์แม่-ลูก”
จากองค์การอนามัยโลก (WHO) และองค์การยูนิเซฟ (UNICEF) และกระทรวงสาธารณสุข
และเมื่อเดือนพฤษภาคม 2544 ต่อมาบริษัทฯ พร้อมด้วยโรงพยาบาลสมิติเวช สุขุมวิท และ
โรงพยาบาลสมิติเวช ศรีนครินทร์ ได้รับการรับรองมาตรฐานระบบ ISO 9002 จากบริษัท Bureau
Veritus (Thailand) และเมื่อเดือนธันวาคม 2546 จากนั้น โรงพยาบาลสมิติเวช ทั้งสองแห่ง
ได้รับการรับรองกระบวนการคุณภาพโรงพยาบาลจากสถาบันพัฒนาและรับรองคุณภาพโรงพยาบาล
(พรพ.) (The Institute of Hospital Quality Improvement & Association (HA
–Thailand)) และต่อมาในเดือนสิงหาคม 2547 โรงพยาบาลสมิติเวช สุขุมวิท ได้รับรางวัล
Prime Minister’s Export Award ประเภท บริการดีเด่นประจำปี 2547 ในปี 2548
ได้รับเลือกจากผู้อ่านนิตยสาร Apartment Living ซึ่งเป็น
ชาวต่างชาติที่เข้ามาพำนักอาศัยในประเทศไทยให้เป็น The Best International Hospital
และล่าสุดในปี 2550
โรงพยาบาลสมิติเวชทั้งสองแห่งได้ผ่านการต่ออายุการรับรองกระบวนคุณภาพตามมาตรฐานคุณภาพโรงพยาบาลจาก
พรพ. และผ่านการรับรองมาตรฐานการดูแลรักษาพยาบาลและการจัดการระดับสากลจากองค์กร
Joint Commission International (JCI) ประเทศสหรัฐอเมริกา
ภายใต้มาตฐานใหม่ซึ่งเป็นการประมวลการดูแลผู้ป่วยแบบองค์รวมตั้งแต่แรกเข้ารับการดูแลรักษาจวบจนกลับบ้าน
(Tracer Methodology)

ผลการดำเนินงานของบริษัทฯ ปี 2550 มีรายได้รวม 5,001.11 ล้านบาท มีค่าใช้จ่ายรวม
4,453.31 ล้านบาท มีกำไรก่อนดอกเบี้ยจ่ายและภาษี จำนวน 547.80 ล้านบาท
และมีกำไรสุทธิรวม 272.68 ล้านบาท เมื่อเปรียบเทียบกับปี 2549 ซึ่งมีผลกำไรสุทธิรวม 237.28
ล้านบาท บริษัทฯ จึงมีผลกำไรจากการดำเนินงาน เพิ่มขึ้นจากปี 2549 เท่ากับ 14.9%